钦定古今图书集成/理学汇编/学行典/第237卷 > 孙泰
## 钦定古今图书集成/理学汇编/学行典/第237卷 > 孙泰

按《怀庆府志》：“孙泰，山阳人。少师皇甫颖，守操有古风。
姨病，以二女托之，曰：‘长女损一目，汝可娶其次’。姨卒，
泰乃娶其长者。或诘之曰：‘人有废疾，非泰何适’？众咸
服之。尝置别墅，用钱二百缗，居两月，俾其人他徙。于
时老妪痛哭诉言，泰诘之曰：‘老妇常事姑于此，子孙
不肖，今为他人所有，故悲耳’。泰恻然久之，因绐曰：‘吾
适得京书，已别除官，固不可驻此也，且命尔子掌之’。”
言讫而去。他日梦一人紫衣象简而谓之曰：“汝平生
德行不亏，名知天府，汝惟勉之。”寿九十而终。子展，进
士及第，世为显官。